Document ID: /roh_data/filtered/fineweb-2-filterrobots_roh.jsonl.gz/43506

Cun ils contracts da Schengen e Dublin na fineschia la responsabladad svizra betg a Chiasso mabain a Lampedusa, ha ditg Levrat a Friburg. La Svizra stoppia far dapli per gidar persunas che dovran protecziun e mussar dapli generusadad.
Solidaritad en mund da professiun
Dapli solidaritad ha pretendì Levrat era en il mund da professiun en Svizra, quai surtut per lavurers pli vegls. I na stettia en nagina relaziun che lavurers pli vegls stoppian temair per lur plazza en la ritga Svizra. Plinavant ha el pretendì mesiras encunter la discriminaziun da paja da las dunnas.
A las dunnas vegn engulà mintga onn 7,7 milliardas francs. Quai n’è betg pli acceptabel.
Voluntariadad na porti nagut e la politica da la dretga n’haja er betg purtà fritg.
RR novitads 15:00